钦定古今图书集成/明伦汇编/氏族典/第456卷 > 《廖用贤尚友录》 > 冀儁
## 钦定古今图书集成/明伦汇编/氏族典/第456卷 > 《廖用贤尚友录》 > 冀儁

按《周书冀儁传》：“儁字僧儁，太原阳邑人也。善隶书，特
工模写，太祖引为记室。大统初，除丞相府城局参军，
出为华州中正。十三年，迁襄乐郡守，寻征教世宗及
宋献公等隶书，累迁车骑大将军仪同三司。世宗二
年，以本官为大使，巡历州郡，察风俗，理冤滞，颇有声
称。寻加骠骑大将军、开府仪同三司，封昌乐县伯，进”
爵为侯。后以疾卒。